***2. Napirendi pont***

***ELŐTERJESZTÉS***

***Csabdi Község Önkormányzat Képviselő-testületének***

***2018. április 18-i rendkívüli nyílt ülésére***

***Előterjesztés címe és tárgya:***

***Csabdi Község Önkormányzat fejlesztési támogatásra benyújtandó pályázata***

***Tárgykört rendező jogszabály:***

* *Magyarország 2018. évi központi költségvetéséről szóló 2017. évi C. törvény*
* *az államháztartásról szóló 2011. évi CXCV. törvény (a továbbiakban: Áht.)*
* *az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.)*

***Előterjesztő: Huszárovics Antal polgármester***

***Az előterjesztést készítette: Dr. Sisa András jegyző***

***Tisztelt Képviselő-testület!***

*A helyi önkormányzatokért felelős miniszter az államháztartásért felelős miniszterrel közösen pályázatot hirdetett a Magyarország 2018. évi központi költségvetéséről szóló 2017. évi C. törvény 3. melléklet II.2. pontja szerint az „Önkormányzati feladatellátást szolgáló fejlesztések” támogatására. A pályázat keretében a megvalósítandó céltól illetve az adóerő-képességtől függő,* ***vissza nem térítendő támogatásban*** *részesülhet az önkormányzat.*

*A pályázati kiírás az alábbi támogatható fejlesztési célokat határozza meg:*

*a) Kötelező önkormányzati feladatot ellátó intézmények fejlesztése, felújítása, (továbbiakban: intézményfejlesztés)*

*aa) Meglévő, bölcsődei ellátást nyújtó intézmény épületének vagy helyiségének infrastrukturális fejlesztése, felújítása*

*ab) 70%-os kapacitás kihasználtságot meghaladó óvodai nevelést végző intézmény infrastrukturális – kapacitás bővítéssel nem járó – fejlesztése, felújítása (a továbbiakban: óvodafejlesztés),*

*ac) Egészségügyi alapellátást szolgáló (háziorvosi, házi gyermekorvosi ellátás, védőnői szolgálat) épület vagy helyiség fejlesztése, felújítása (a továbbiakban: egészségügyi fejlesztés)*

*ad) Közös önkormányzat székhely hivatalának fejlesztése, felújítása (a továbbiakban: hivatalfejlesztés)*

*b) Óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása (továbbiakban sportfejlesztés)*

*c) Belterületi utak, járdák, hidak felújítása*

*Igényelhető maximális támogatás:*

* *1.a) alcél esetében 30 millió Ft,*
* *1.b)alcél esetében 20 millió Ft*
* *1.c) alcél esetében 15 millió Ft*

*Az adóerő-képesség alapján Önkormányzatunk esetében a támogatás maximális mértéke:*

* *1.a) alcél esetében a fejlesztési költség 95 %-a*
* *1.b) és 1.c) alcélok esetében a fejlesztési költség 85 % -a lehet.*

*A beérkezett pályázatokról a miniszter dönt, a Tárcaközi Bizottság javaslata alapján.*

*Önkormányzatunk a „Belterületi utak, járdák felújítása” fejlesztési célt kívánja megvalósítani jelen pályázat keretében, akként, hogy a 373/19. hrsz- út teljes szakaszának felújítása, valamint a 411. hrsz-ú út egy szakaszának a felújítása valósulhatna meg a csatolt térképvázlat szerint. A megvalósításhoz előzetesen bekért árajánlatok alapján a beruházás összköltsége bruttó…….-Ft. A beruházáshoz szükséges 15% önrészt, azaz bruttó … Ft-ot az Önkormányzat saját költségvetéséből biztosítja.*

*Kérem, szíveskedjen a Tisztelt Képviselő-testület az előterjesztést megtárgyalni és a határozati javaslatot elfogadni.*

*Huszárovics Antal*

 ***polgármester***

***Csabdi, 2018. április 16.***

***Határozati javaslat:***

***Csabdi Község Önkormányzat Képviselő-testületének***

***…/2018. (IV. 18.) számú határozata***

***„Önkormányzatok feladatellátását szolgáló fejlesztések támogatásáról”***

***pályázat benyújtásáról***

*Csabdi Község Önkormányzat Képviselő-testülete úgy határoz, hogy az „Önkormányzatok feladatellátását szolgáló fejlesztések támogatásáról” szóló pályázati kiírás alapján pályázatot kíván benyújtani az alábbiak szerint:*

*1., A pályázati cél: „Belterületi utak, járdák felújítása”, ezen belül:*

 *- a Csabdi belterületi 373/19 hrsz- út teljes szakaszának felújítása*

 *- a Csabdi belterületi 411 hrsz-ú út egy szakaszának a felújítása*

*2., A fejlesztés megvalósításához szükséges 15% mértékű önerőt, azaz ………...- Ft összeget az önkormányzat saját forrásból biztosítja.*

*3., A Képviselő-testület felhatalmazza a polgármestert a pályázat benyújtásához szükséges dokumentumok aláírására.*

*Felelős: Huszárovics Antal polgármester*

*Határidő: 2018. május 3.*